**Zadeva: POROČILO STROKOVNEGA ODBORA DOS LJUBLJANA ZA LETO 2020**

Strokovni odbor DOS Ljubljana:

Franci Kramar, predsednik, Dejan Perčič, član, Brane Maček, član, Mihajlo Milojevič, član, Maša Serec, članica (neaktivna od jesenskega dela 2019).

V tem obdobju smo člani odbora delovali predvsem korespondenčno, na katerih smo obravnavali tekoče zadeve, kot predsednik odbora, pa sem se udeleževal tudi sej predsedstva DOS Ljubljana.

Večino časa smo posvetili izobraževanju naših sodnikov. Strokovni odbor je organiziral tečaj za nove sodnike in pripadajoča teoretična in praktične izpite ter licenčni seminar za sodnike C liste in obvezni polletni seminar za vse sodnike našega Dosa. Organizirali smo seminar za sodnike začetnike (teoretični del ). Vsi tečaji so zaradi epidemije potekali preko spleta.

Še vedno smo opravljali brezplačna spremljanja naših sodnikov na tekmah mlajših selekcij in tretje državne lige. Na žalost smo pri tem še vedno eni od redkih Dosov, a bomo s tem nadaljevali tudi v prihodnje, saj le tako lahko dobimo realno sliko kvalitete sojenja naših sodnikov na nižjih listah, hkrati pa jim s tem tudi pomagamo pri napredovanju. Je pa res, da je zaradi različnih dejavnikov težko zagotoviti še večje število takšnih spremljanj, zato velikokrat delegiram na tekme izkušene in neizkušene sodnike skupaj.

Pred novo sezono smo predlagali eno sodnico za napredovanje iz C na B3 listo. Prav tako je en sodnik napredoval na A1 listo, dva sodnika pa na B2 listo.

V tem letu smo v svoje vrste pridobili kar nekaj novih sodnikov, ki se postopoma uvajajo v sistem sojenja, predvsem preko pisanja e zapisnikov (Covid) Le tem poskušamo pomagati z čim več nasveti. Pri tem bi se zahvalil vsem, ki so novim sodnikom pomagali pri pisanju e zapisnikov.

|  |  |  |  |  |  |
| --- | --- | --- | --- | --- | --- |
| Pregled aktivnih sodnikov DOS Ljubljana v zadnjih letih | | | | | |
|  | število sodnikov | | | | |
| Lista | 2015 | 2016 | 2018 | 2019 | 1.2.2021 |
| A1 | 2 | 2 | 2 | 3 | 4 |
| A2 | 2 | 4 | 4 | 3 | 2 |
| A3 | 5 | 3 | 2 | 2 | 1 |
| B1 | 2 | 2 | 2 | 2 | 0 |
| B2 | 2 | 1 | 2 | 3 | 5 |
| B3 | 3 | 2 | 2 | 2 | 1 |
| C1 | 21 | 25 | 14 | 20 | 15 |
| C2 | 10 | 14 | 13 | 15 | 17 |
| DK | 1 | 1 | 1 | 1 | 1 |
| Skupaj | 48 | 54 | 42 | 51 | 46 |

Za leto 2020 moram poudariti, da se je javljanje zasedenosti in iskanja zamenjav ohranilo na lanskem nivoju in je zato veliko lažje pri delegiranju tekem. Še posebno od meseca oktobra, ko zaradi razglašene epidemije ni več tekem v drugi in tretji ligi in mlajših kategorijah.

Ogromne težave pa povzročijo šolske tekme (na kar sem opozoril že v lanskem in predlanskim poročilu), ki se igrajo med tednom v dopoldanskem času. **Glede sojenja teh tekem, bo moral svoje doreči tudi ZOSS, saj naš DOS ne more več v celoti zagotavljati sodnikov na teh tekmah.** Tudi tu smo predlagali spremembe, ki pa se za enkrat ne upoštevajo (sodniki začetniki, »upokojeni« sodniki).

Velik problem je sicer še vedno število zasedenosti ob vikendih in v sedanjem času zasedenosti zaradi **nestrinjanja s testiranjem sodnikov pred tekmami.** Največji problem delegiranja pa so sodniki, ki ne javijo svoje zasedenosti, a potem ob predelegacijah (klicih) niso pripravljeni iti na tekme. O tem se bo potrebno dogovoriti.

Hkrati pa je res, da nekaterim sodnikom, ki so večkrat zasedeni ne moremo zagotoviti podobnega števila tekem, kot nekomu, ki je vseskozi prost.

Delegator se zopet (vsako leto) opravičuje za nekaj poznih delegacij (teh res ni bilo veliko), vendar se to zgodi predvsem zaradi poznega vnosa tekem v sistem ZOSS oz. prestavitev tekem in na to nimam vpliva. Delegacije se s strani DOSa opravijo skoraj vedno v enem dnevu od vnosa v sistem. Večino delegacij pa se je izvedlo vsaj 5 dni pred tekmo.

Glavno vodilo odbora v bodoče mora biti še vedno izobraževanje naših in novih sodnikov in zagotovitev čim večjega števila **resnih** sodnikov, ki se imajo željo pridružiti našim vrstam za daljše časovno obdobje. Še naprej pa odbor opozarja na:

\* prenizka nadomestila za sojenje – predvsem v mlajših kategorijah (kljub zvišanju)

\* preveč pritiskov s strani trenerjev na mlade sodnike in v mlajših kategorijah tudi staršev

\* odnos krovne organizacije, predvsem nekaterih njihovih vidnih članov do samih sodnikov

\* preveliko število tekem – predvsem v turnirskem sistemu

Glede na to, da se končuje mandat našemu Strokovnemu odboru, bi se vsem članom odbora resnično zahvalil za delo v zadnjih štirih letih, menim, da smo v teh časih in upadanju zanimanja za poklic sodnika odbojke naredili največ kar se je dalo, novemu odboru pa želim uspešno delo v prihajajočem mandatu.

Športni pozdrav

Predsednik SO DOS Ljubljana

Franci Kramar